**LATVIJAS RADIO 2 LATVIEŠU ROK UN POPDZIESMU APTAUJAS “MUZIKĀLĀ BANKA 2017” NOLIKUMS**

R a d i o š o v a   n o r i s e  
- Radiošova raidījumi skan „Latvijas Radio 2” otrdienās un ceturtdienās (14:03 – 14:30), sestdienās (12:10 – 12:56). Raidījumu atkārtojumi otrdienās un ceturtdienās no pl. 22.00 lidz 22.30  
 - Radiošovs katru nedēļu, sākot ar 2017. gada martu, veido nedēļas topus, ko nosaka klausītāji, balsojot radiošova mājaslapā www.muzikalabanka.lv .

Radiošova   r a i d ī j u m u apraksti:   
- Otrdienās un ceturtdienās  plkst. 14:03 – 14:34 Jauno dziesmu „noguldīšana” (iekļaušana balsošanas listē) „Muzikālās bankas” seifos notiek katru otrdienu, bet raidījuma viesus – mūziķus gaida dažādi izaicinājumi - jautājumu krustugunis rubrikā „jautā klausītājs”, iespēja vērtēt savu kolēģu paveikto kā arī dalīties pieredzes stāstos rubrikā „Nezināmais par”. Tāpat arī studijas viesi varēs dalīties savās emocijās par notikumiem pašu un pasaules dzīvē rubrikās „Īpašo sajūtu un notikumu Tops” un „Iesaka mūziķis” . Arī šogad turpinās sadarbība ar jaunajiem mūziķiem, un gaidīsim studijā viesos jaunos mūziķus kopā ar kādu no „vecajiem” pieredzes bagātajiem meistariem.  
 - Sestdienās, plkst. 12:10 – 12:56 ēterā NEDĒĻAS TOP 15!

- Radiošovā var tikt spēlētas dziesmas, kas piedalās aptaujā, kā arī jebkuras citas dziesmas latviešu valodā ar žanra atbilstību radiošova formātam.

**Dziesmu iekļaušana radiošova dziesmu sarakstā (aptaujā**):  
- Dziesmas aptaujā iekļauj radiošova producenti. Jebkurš mūziķis un ikviens klausītājs ir tiesīgs informēt radiošova producentus par jaunajām dziesmām, nosūtot pieteikumu un norādot autorus, kā arī dziesmu mp3 formātā uz e-pastu muzikalabanka@lr2.lv. Pieteikumam ir informatīvs raksturs.  
 - Lai dziesma pretendētu iekļaušanai aptaujā, tai jābūt ierakstītai profesionālā skaņu ierakstu studijā, jābūt latviešu valodā un jāatbilst aptaujas mērķim, žanram, mākslinieciskajām, ētiskajām un tehniskajām kvalitātēm. Lēmumu par dziesmas iekļaušanu aptaujā pieņem aptaujas producenti , strīdīgos gadījumos veicot iekšējo balsojumu un piesaistot neatkarīgus ekspertus.   
- Ja producenti noraidījuši dziesmas iekļaušanu aptaujā, mūziķis ir tiesīgs pēc diviem mēnešiem atkārtoti piedāvāt dziesmu aptaujai. Aptaujā iekļaujamās dziesmas nedrīkst būt publiskotas agrāk par 2016. gada 15. novembri (pirmatskaņojums radio, TV vai internetā). Šis noteikums neattiecas uz radiosingliem, kuri tiek izsūtīti no ierakstu kompānijām.   
- Aptaujā nevar tikt iekļautas dziesmas, kuras jau ir piedalījušās iepriekšējā gada balsojumā.   
- Jebkura radiošova producentu un vadītāju ietekmēšana vēlamā rezultāta sasniegšanai no mūziķu puses tiek traktēta kā radiošova „Muzikālā banka” nolikuma pārkāpums ar tam sekojošu slēdzienu: konkrētā dziesma netiek iekļauta radiošova aptaujā vai tiek izslēgta no tās, ja fakts par ietekmēšanu kļuvis zināms pēc dziesmas iekļaušanas aptaujā.   
- Aptaujā iekļauto dziesmu rotāciju raidījumos veido radiošova producenti.   
- Aptaujā iekļaujamo dziesmu kopskaitam nav skaitliska ierobežojuma.  
- Ar aptaujā iekļauto dziesmu sarakstu iespējams iepazīties radiošova mājas lapā internetā – www.muzikalabanka.lv un portālā draugiem.lv/muzikalabanka  
**B a l s o š a n a:**   
- Par aptaujā iekļautajām dziesmām iespējams balsot vienu reizi dienā, izmantojot soc. tīklu pieejas, balsošanas sistēmas radiošova mājaslapā internetā www.muzikalabanka.lv. Dziesma tiek pieteikta ēterā un interneta balsošanas lapā tai jābūt  pieejamai balsotājiem līdz attiecīgās nedēļas beigām. Producenti ir tiesīgi balsošanas sistēmas papildināt ar jauniem balsošanas veidiem vai atteikties no kāda jau esoša balsošanas veida.   
- Katru nedēļu (sākot ar 2017. gada martu) radiošova klausītājiem balsojot, veidojas nedēļas vērtīgāko dziesmu TOP 15 (radiošova balsošanas nedēļa ilgst no piektdienas līdz piektdienai). Rezultāti tiek apkopoti piektdienās plkst. 12:00. Iknedēļas TOP 15 rezultāti pirmoreiz tiek paziņoti sestdienas raidījumā, soc. tīklu profilos un aptaujas mājaslapā. Sākoties nākamajam nedēļas periodam, balsis tiek skaitītas no jauna. Pēdējā balsošanas diena ir 2017. gada 3. decembris.   
- Dziesmas, kas 4 nedēļas nav iekļuvušas TOPā un saņēmušas ļoti mazu balsu skaitu, var tikt izņemtas no aptaujas uz laiku vai pavisam . Pēc balsotāju pieprasījuma (e-vēstules, pieteikumi mājas lapā) šīs dziesmas var atgriezties aptaujā. No aptaujas var tikt izņemtas dziesmas, ja to izpildītājs kardināli maina darbības virzienu.  
- Katru mēnesi no visām attiecīgā mēneša laikā iegūtajām balsīm veidojas mēneša TOP 15 (rezultāti tiek apkopoti mēneša pēdējā dienā plkst. 16:00). Sākoties nākamajam periodam, balsis tiek skaitītas no jauna. Pēdējais mēneša tops tiek veidots par 2017. gada novembri.

- No 2017. gada marta līdz 2017. gada novembrim katrai aptaujas dziesmai tiek fiksēts mēneša lielākais balsu skaits (Olimpiskais princips). Fināla balsojumā katrs izpildītājs piedalās tikai ar vienu dziesmu. Ja apkopojot rezultātus uz fināla balsojumu pretendē vairākas viena izpildītāja dziesmas, tad pats izpildītājs ir tiesīgs noteikt kura dziesma startēs Fināla balsojumā.

2017. gada 5. decembrī tiek publiskotas **25** dziesmas, kuras katra ar savu, mēneša lielāko balso skaitu, sarindojot dilstošā secībā, iekļūst pretendenšu skaitā uz gada TOP 15. Visas iepriekšējās balsis tiek anulētas. Pēc pirmās kārtas rezultātiem tiek noteiktas 15 dziesmas, kuras turpina sacensību par „Muzikālās bankas 2017” gada vērtīgākās dziesmas titulu. Producenti patur tiesības izņemt no balsošanas listes dziesmu, kuras izpildītāji atsakās piedalīties Apbalvošanas ceremonijā.  
- F i n ā l a  b a l s o j u m a laikā dziesmas ar īpašu pieteikumu tiek atskaņotas Latvijas Radio 2 ēterā arī ārpus radiošova raidījumiem, vidēji 5 reizes diennaktī.   
- Lielais finālbalsojums notiek divās kārtās. Televīzijas tiešraides laikā iespējams telefonbalsojums. Balsojumā var piedalīties ikviens, atbilstoši producentu izsludinātajām balsošanas sistēmām.   
- „Muzikālās bankas 2017” gada vērtīgāko dziesmu nosaka Lielā finālbalsojuma rezultāti (klausītāji 50% un īpaša ekspertu padome, kurā iesaistījušies profesionāli ar aptaujas dziesmām nesaistīti mūziķi 50%) un tiešraides balsojums, kas dod 50% no kopējā rezultāta.   
- Finālbalsojuma laikā mainās radiošova raidījumu struktūra, kas pakārtota finālbalsojumā iekļuvušajām dziesmām un apbalvošanas ceremonijai.   
- 2018. gada janvārī tiek apkopoti „Muzikālā banka 2017” fināldziesmu balsojuma rezultāti. Visi balsojuma rezultāti tiek publiskoti pēc Gada vērtīgākās dziesmas pasludināšanas.

- R a d i o š o v a  n o s l ē g u m s   
– apbalvošanas ceremonija tiek translēta no Olimpiskā sporta centra "Ventspils" tiešajā ēterā Latvijas Radio 2 un LTV1 2018. Gada 20. janvārī.  
 - Radiošova vadītāja ir Baiba Palkavniece. Radiošova apbalvošanas ceremonijas vadītājus producenti nosaka atsevišķi.   
  
U z v a r ē t ā j u  a p b a l v o š a n a:   
- 2018. gada 20. janvārī Olimpiskajā centrā „Ventspils” tiek organizēta „Muzikālās bankas 2017” vērtīgāko dziesmu apbalvošanas ceremonija – šovs.   
- Visu fināldziesmu izpildītāji saņem mākslinieka A.JĒKABSONA darinātas piemiņas veltes.   
- Par vietu sadalījumu aptaujā līdz apbalvošanas ceremonijai informēti ir trīs cilvēki : raidījumu producente Maija Tālberga, apbalvošanas ceremonijas producents Aigars Dinsbergs un Latvijas Radio 2 direktors Armins Ronis, kuri nav tiesīgi izpaust jebkāda veida informāciju, kas atklātu vietu sadalījumu aptaujā.   
- Apbalvošanas ceremonijas apkalpojošais personāls, tai skaitā šova vadītāji, TV un radio translāciju apkalpe informāciju par vietu sadalījumu no producentiem saņem vienu pusstundu pirms šova sākuma, bet nav tiesīgi šo informāciju atklāt ne dziesmu izpildītājiem, ne skatītājiem.

**Citi noteikumi**  
 - Radiošovs var veikt citas nolikumā neaprakstītas aktivitātes, kas saistītas ar latviešu mūzikas popularizēšanu, piemēram, organizēt jauno izpildītāju konkursu, veidot tematiskus topus, sadarboties ar masu medijiem aptaujas popularizēšanai utt.   
- Radiošovs ir tiesīgs patstāvīgi lemt par radiošova reklāmas materiālu dizainu un ārējā tēla veidošanu.